ai4bharat/Pralekha huggingface dataset:
স্বরাষ্ট্র মন্ত্রক
জাতীয় বিপর্যয় প্রতিক্রিয়া বাহিনীর ১৬-তম প্রতিষ্ঠা দিবস আজ উদযাপিত হচ্ছে
নতুন দিল্লি, ২০ জানুয়ারি, ২০২১
জাতীয় বিপর্যয় প্রতিক্রিয়া বাহিনী, এনডিআরএফ-এর ১৬তম প্রতিষ্ঠা দিবস আজ উদযাপিত হয়। এই উপলক্ষে নতুন দিল্লিতে একটি বিশেষ অনুষ্ঠানের আয়োজন করা হয়। কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই এই অনুষ্ঠানে প্রধান অতিথি হিসেবে উপস্থিত ছিলেন। বাহিনীর আধিকারিকদের অভিনন্দন জানিয়ে শ্রী রাই বলেন, এই দিনটি উচ্চপর্যায়ের পেশাদারিত্ব, দৃঢ় সংকল্প এবং কঠোর পরিশ্রমের মাধ্যমে সাফল্য অর্জনের জন্য স্মরণীয়।
এই বাহিনীর দক্ষতার কারণে বিভিন্ন প্রাকৃতিক দুর্যোগে জীবন ও সম্পত্তিহানির পরিমাণ বিগত বছর গুলির তুলনায় অনেকটাই কমে গেছে। মহিলাদের ক্ষমতায়নের কথা ভেবে এই বাহিনীতে মহিলাদের যুক্ত করা হয়েছে। যারা পুরুষ সহকর্মীদের সঙ্গে কাঁধে কাঁধ মিলিয়ে গুরুত্বপূর্ণ ভূমিকা পালন করে চলেছেন।
কেন্দ্রীয় স্বরাষ্ট্র প্রতিমন্ত্রী আরও বলেন যে, প্রাকৃতিক দুর্যোগ ব্যবস্থাপনা সম্পর্কে প্রধানমন্ত্রী শ্রী নরেন্দ্র মোদী যথেষ্ট ওয়াকিবহাল। প্রধানমন্ত্রী নিজেও দুর্যোগ কবলিত এলাকা পরিদর্শন করেছেন।
শ্রী নিত্যানন্দ রাই বলেন, কেন্দ্রীয় স্বরাষ্ট্রমন্ত্রী শ্রী অমিত শাহ নিজেও প্রাকৃতিক বিপর্যয় মোকাবিলা এবং এ সংক্রান্ত পরিকল্পনা নিয়ে পর্যালোচনা করেছেন।
এনডিআরএফ-বাহিনীর যেসব কর্মী রাষ্ট্রপতি সহ অন্যান্য পুলিশ পদক পেয়েছেন তাঁদের শ্রী রাই অভিনন্দন জানান। তিনি বলেন, ২০২০-র সাধারণতন্ত্র দিবসে এনডিআরএফ প্রথমবার তাদের ট্যাবলো প্রদর্শন করে প্রথম পুরস্কারে ভূষিত হয়েছিল।
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ দেশে বন্যা পরিস্থিতি মোকাবিলায় প্রস্তুতি নিয়ে উচ্চপর্যায়ের পর্যালোচনা বৈঠক করেছেন, বৈঠকে একাধিক সিদ্ধান্ত গ্রহণের পাশাপাশি বিভিন্ন দপ্তরের মধ্যে সমন্বয়ের প্রতি গুরুত্ব আরোপ করা হয়েছে
নতুন দিল্লি, ১৫ জুন, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ আজ দিল্লিতে দেশের বন্যা পরিস্থিতির মোকাবিলায় প্রয়োজনীয় ব্যবস্থা গ্রহণের প্রস্তুতি নিয়ে উচ্চ পর্যায়ের বৈঠক করেছেন। এই বৈঠকে একাধিক সিদ্ধান্ত গ্রহণের পাশাপাশি বিভিন্ন দপ্তরের মধ্যে সমন্বয় সাধনের ওপর গুরুত্ব আরোপ করা হয়েছে। এ বিষয়ে দীর্ঘমেয়াদি ব্যবস্থা গ্রহণের জন্য একটি পরিকল্পনা গ্রহণ করা হয়েছে। কেন্দ্রীয় স্বরাষ্ট্রমন্ত্রী আজ কেন্দ্র ও রাজ্য সরকারের বিভিন্ন সংস্থার সাথে সমন্বয় সাধনের জন্য সরকারি আধিকারিকদের নির্দেশ দিয়েছেন। যাতে কোথাও বন্যা পরিস্থিতির সৃষ্টি হলে অথবা নদীতে জল স্তর বাড়লে আগাম সতর্ক করা যায়।
কেন্দ্রীয় স্বরাষ্ট্রমন্ত্রী বড় বাঁধ গুলিতে পলি পরিষ্কার করে তার জল ধারণ ক্ষমতা বৃদ্ধি করা নিয়ে একটি পরিকল্পনা রূপায়নের বিষয়ে জল শক্তি মন্ত্রককে পরামর্শ দিয়েছেন।
এদিনের বৈঠকে শ্রী অমিত শাহ সঠিক আবহাওয়ার পূর্বাভাস এবং কোথাও বন্যা পরিস্থিতির সৃষ্টি হতে পারে কিনা তা জানতে ভারতের আবহাওয়া দপ্তর এবং কেন্দ্রীয় জল কমিশনকে আধুনিক প্রযুক্তির ব্যবহার এবং উপগ্রহ মারফত সঠিক তথ্য সংগ্রহের উপর পরামর্শ দিয়েছেন। এর পাশাপাশি, টেলিভিশন, এফএম রেডিও এবং অন্যান্য মাধ্যমে বজ্রপাত সম্পর্কে সর্তকতা অবলম্বনের জন্য প্রয়োজনীয় ব্যবস্থা নিতে পরামর্শ দিয়েছেন। প্রয়োজনে মোবাইল অ্যাপ ব্যবহারের প্রতি তিনি গুরুত্ব আরোপ করেন।
ভারতে গঙ্গা এবং ব্রহ্মপুত্র নদী অববাহিকা অঞ্চল গুলি মূলত বন্যাপ্রবণ এলাকা হিসেবে চিহ্নিত। ফলে আসাম, বিহার, উত্তর প্রদেশ এবং পশ্চিমবঙ্গ বন্যাকবলিত রাজ্য হিসেবে পরিচিত।
বন্যা মোকাবিলায় যেসব ব্যবস্থা গ্রহণের কথা বলা হয়েছে তা রূপায়িত হলে লক্ষ লক্ষ মানুষ বন্যার হাত থেকে যেমন রক্ষা পাবেন, তেমনি বাড়িঘর, সম্পত্তি, শস্য এবং প্রাণহানির হাত থেকে রেহাই পাওয়া যাবে।
CG/ SB
(Visitor Counter : 137
রাষ্ট্রপতিরসচিবালয়
ভারতের রাষ্ট্রপতির সঙ্গে সাক্ষাৎ করলেন আইসল্যান্ডের প্রাক্তন রাষ্ট্রপতি মিঃ ওলাফুর র্যাগনার গ্রিমসন
নয়াদিল্লি, ৫ মার্চ, ২০২০
রাষ্ট্রপতি শ্রী রামনাথ কোবিন্দের সঙ্গে আজ রাষ্ট্রপতি ভবনে দেখা করলেন আইসল্যান্ডের প্রাক্তন রাষ্ট্রপতি মিঃ ওলাফুর র্যাগনার গ্রিমসন।
রাষ্ট্রপতি শ্রী কোবিন্দ মিঃ গ্রিমসনকে ভারতে স্বাগত জানিয়ে বলেন, উত্তর মেরু এবং জলবায়ু পরিবর্তন বিষয়ে তিনি যে কার্যকরী ভূমিকা নিয়েছেন তার জন্য ভারত প্রশংসা জানাচ্ছে। ভারতের কাছে উত্তর মেরু অঞ্চল বিশেষ তাৎপর্যপূর্ণ। আবহাওয়া এবং উত্তর মেরু অঞ্চলের মধ্যে যে যোগসূত্র রয়েছে তা বৈজ্ঞানিক সমীক্ষায় উঠে এসেছে। ভারত উত্তর মেরু অঞ্চল সম্পর্কে আগ্রহী এবং সহযোগিতার নতুন দিক উন্মোচনের লক্ষ্যে তাকিয়ে আছে।
সব পক্ষের সহযোগিতায় উত্তর মেরু অঞ্চলকে বিশ্ব মঞ্চে তুলে ধরার জন্য যে উদ্যোগ মিঃ গ্রিমসন নিয়েছেন তা প্রশংসনীয় বলেও রাষ্ট্রপতি জানান। তিনি বলেন, আমাদের এবং আগামী প্রজন্মের জন্য একটি সুস্থায়ী পৃথিবী গড়ে তোলার জন্য সকলকে এগিয়ে আসতে হবে।
SDG/SS/DM
(Visitor Counter : 61
প্রধানমন্ত্রীরদপ্তর
গাজিপুরে প্রধানমন্ত্রী
মহারাজা সুহেলদেবকে স্মরণ করে ডাকটিকিট প্রকাশ করলেন প্রধানমন্ত্রী, গাজিপুরে মেডিকেল কলেজের শিলান্যাস-ও করলেন একই সঙ্গে
নয়াদিল্লি, ৩১ ডিসেম্বর, ২০১৮
প্রধানমন্ত্রী শ্রী নরেন্দ্র মোদী আজ উত্তরপ্রদেশের গাজিপুর সফর করেন। মহারাজা সুহেলদেবের ওপর তিনি একটি স্মারক ডাকটিকিট প্রকাশ করেন পাশাপাশি, গাজিপুরে মেডিকেল কলেজের-ও শিলান্যাস করলেন প্রধানমন্ত্রী।
এই উপলক্ষ্যে ভাষন দিতে গিয়ে প্রধানমন্ত্রী মহারাজা সুহেলদেবেকে স্মরণ করে তাঁকে দুঃসাহসিক যোদ্ধা বলে শ্রদ্ধা জানান। তিনি বলেন, মানুষকে অনুপ্রাণিত করেন মহারাজা সুহেলদেব। মহারাজা সুহেলদেবের প্রশাসনিক দক্ষতা এবং সামরিক কৌশল প্রসঙ্গে বক্তব্য রাখতে গিয়ে শ্রী মোদী বলেন, ভারতের প্রতিরক্ষা এবং নিরাপত্তা বজায় রাখার জন্য যাঁরা নিজেদের প্রাণ উৎসর্গ করেছিলেন, তাঁদের পরম্পরা বজায় রাখতে কেন্দ্রীয় সরকার বদ্ধপরিকর। প্রধানমন্ত্রী আরও বলেন, রাজ্য এবং কেন্দ্রীয় সরকার উত্তরপ্রদেশের মানুষের উদ্বেগের বিষয়গুলি যথেষ্ট গুরুত্বের সঙ্গে বিবেচনা করে থাকে। প্রত্যেকের জীবনের মান উন্নত করাই দুই সরকার নিজেদের কর্তব্য বলে মনে করে।
শ্রী মোদী বলেন, যে মেডিকেল কলেজের শিলান্যাস করা হয়েছে, সেটি নির্মিত হওয়ার পর ঐ অঞ্চলে ঐ হাসপাতালে অত্যাধুনিক স্বাস্হ্য পরিষেবা পাওয়া যাবে। বহুদিনের মানুষের প্রত্যাশা এই মেডিকেল কলেজটি দেশের গুরুত্বপূর্ণ হাসপাতালগুলির অন্যতম হয়ে উঠবে, যেখানে উন্নত মানের স্বাস্হ্য পরিষেবা যথেষ্টই পাওয়া যাবে। এ প্রসঙ্গে গোরক্ষপুর এবং বারাণসীতে যে হাসপাতালগুলি নির্মিত হচ্ছে, সে বিষয়েও জনগণকে জানান প্রধানমন্ত্রী।
শ্রী মোদী আরও বলেন, স্বাধীনতার পর এই প্রথম কেন্দ্রীয় সরকার স্বাস্হ্য পরিষেবার ওপর এতো বেশি জোর দিচ্ছে। এ প্রসঙ্গে তিনি আয়ুষ্মান ভারত যোজনা এবং এই যোজনার আওতায় এখনও পর্যন্ত যে চিকিৎসা পরিষেবা রোগীদের দেওয়া হয়েছে, সে বিষয়ে বিশদে জানান। তিনি বলেন, মাত্র ১০০ দিনে ৬ লক্ষেরও বেশি রোগী প্রধানমন্ত্রী জন আরোগ্য যোজনায় চিকিৎসার সুযোগ পেয়েছেন। কেন্দ্রীয় সরকার যে বিমা প্রকল্পগুলি এনেছে, সে বিষয়েও তিনি উপস্হিত জনগণকে জানান। তিনি বলেন, সারা দেশে ২০ কোটি মানুষ জীবন জ্যোতি বা সুরক্ষা বীমা প্রকল্পগুলির আওতায় চলে এসেছেন।
কৃষি সংক্রান্ত বিভিন্ন প্রকল্প সম্পর্কেও শ্রী মোদী ভাষনপ্রসঙ্গে জানান। এরমধ্যে রয়েছে বারাণসীতে গড়ে ওঠা আন্তর্জাতিক চাল গবেষনা প্রতিষ্ঠান, বারাণসী এবং গাজিপুরে মাল গুদাম করার বিভিন্ন কেন্দ্র, গোরক্ষপুরের সার কারখানা এবং বনসাগর সেচ প্রকল্প। তিনি বলেন, এ ধরনের উদ্যোগের ফলে কৃষকরা উপকৃত হবেন এবং তাঁদের আয় বাড়াতেও সাহায্য করবে।
প্রধানমন্ত্রী বলেন, তাৎক্ষণিক রাজনৈতিক সুবিধা গ্রহণের জন্য ব্যবস্হা গ্রহণ দেশের সমস্যাসমূহে স্হায়ী সমাধান আনতে পারে না। তিনি বলেন, কেন্দ্রীয় সরকার ২২টি শষ্যের ন্যূনতম সহায়কমূল্য স্হির করেছে।
সংযোগ ক্ষেত্রে প্রগতি কতটা হয়েছে সে প্রসঙ্গে বক্তব্য রাখতে গিয়ে শ্রী মোদী বলেন, পূর্বাঞ্চল এক্সপ্রেসওয়ের কাজ পুরোদমে চলছে। তিনি বলেন, তরিঘাট-গাজিপুর-মউ সেতুর কাজও অনেকটা এগিয়েছে। বারাণসী এবং কলকাতার মধ্যে জলপথ চালু হয়েছে। এই প্রকল্পগুলি ঐ অঞ্চলে ব্যবসা-বাণিজ্যে গতি আনবে।
CG/SSS/NS
(Visitor Counter : 155
আয়ুষ
গিলয় বা পদ্মগোলঞ্চ – এর ব্যবহার নিরাপদ : আয়ুষ মন্ত্রক
নয়াদিল্লি, ০৫ অক্টোবর, ২০২১
সম্প্রতি কয়েকটি সামাজিক মাধ্যম ও সায়েন্টিফিক জার্নালে গুদুচির নিরাপদ ব্যবহার নিয়ে উদ্বেগের বিষয়টি আয়ুষ মন্ত্রকের নজরে এসেছে। এই প্রেক্ষিতে মন্ত্রকের পক্ষ থেকে পরামর্শ জারি করে বলা হচ্ছে যে, গুদুচি ব্যবহার সম্পূর্ণ নিরাপদ। তবে, গুদুচির মতো একই রকম দেখতে অন্যান্য কিছু গাছ রয়েছে, যেগুলি অত্যন্ত ক্ষতিকারক। গুদুচি ভেষজ উপাদান হিসাবে অধিক পরিচিত এবং গিলয় বা পদ্মগোলঞ্চ নামেও অনেকে জানেন। দীর্ঘদিন ধরে আয়ুষ চিকিৎসা পদ্ধতিতে প্রতিষেধক হিসাবে গিলয় ব্যবহার করা হচ্ছে।
একাধিক জার্নাল ও সমীক্ষায় গুদুচির নিরাপত্তা ও কার্যকারিতা নিয়ে লেখা প্রকাশিত হয়েছে। ভেষজ এই উপাদানটির কার্যকরিতা ইতিমধ্যেই সুপ্রতিষ্ঠিত। প্রতিষেধক হিসাবে গুদুচির প্রয়োগ হয়ে আসছে। তাই, বিভিন্ন ক্ষেত্রে ভেষজ এই উপাদানটির প্রয়োগ নিয়ন্ত্রিত।
এটা দেখা গেছে যে, বিভিন্ন প্রজাতির টাইনোস্পোরা রয়েছে। তবে, টাইনোস্পোরা কর্ডিফোলিয়া প্রজাতির গুদুচি প্রতিষেধক হিসাবে ব্যবহার করা হয়। টাইনোস্পোরা ক্রিসপার প্রজাতির মতো দেখতে একাধিক গাছ রয়েছে, যেগুলি ব্যবহারে বিরূপ প্রভাব পড়তে পারে।
মন্ত্রকের পক্ষ থেকে পুনরায় বলা হচ্ছে যে, আয়ুর্বেদিক ওষুধ হিসাবে গুদুচি নিরাপদ ও কার্যকর। তবে, স্বীকৃত আয়ুর্বেদ চিকিৎসকের সঙ্গে পরামর্শ করে এর ব্যবহার প্রয়োজন।
CG/BD/SB
(Visitor Counter : 187
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫২ কোটি ৩১ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে ১৯কোটি ৮১লক্ষেরও বেশি অব্যবহৃত টিকার ডোজ রয়েছে
নতুনদিল্লী, ২রা জানুয়ারি, ২০২২
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৫২,৩১,১৬,৮৬৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯,৮১,৯৭,২৮৬ টি টিকার ডোজ আছে।
CG/CB/SFS
(Visitor Counter : 100
প্রতিরক্ষামন্ত্রক
ডিআরডিও-র ভূমি থেকে আকাশে ক্ষেপণাস্ত্র আকাশ-এনজি’র সফল উৎক্ষেপণ
নয়াদিল্লী, ২১ জুলাই, ২০২১
অত্যাধুনিক ভূমি থেকে আকাশ ক্ষেপণাস্ত্র
আকাশপথে কোনো বিপদকে নিঁখুতভাবে মোকাবিলা করার ক্ষমতা
ভারতীয় বিমান বাহিনীর নিরাপত্তার ক্ষমতা বৃ্দ্ধি
প্রতিরক্ষা মন্ত্রী ডিআরডিও-কে অভিনন্দন জানিয়েছেন
প্রতিরক্ষা, গবেষণা ও উন্নয়ন সংস্থা  ২১শে জুলাই ওড়িশা উপকূলে ইন্টিগ্রেটেড টেস্ট রেঞ্জ  থেকে ভূমি থেকে আকাশে উৎক্ষেপিত আকাশ-এনজি-র সফল উৎক্ষেপণ করেছে। বেলা ১২.৪৫ মিনিটে পরীক্ষামূলক উৎক্ষেপণটি করা হয়। মাল্টি ফাংশনাল রাডার কম্যান্ড, কন্ট্রোল অ্যান্ড কমিউনিকেশন সিস্টেম একাজে সহায়তা করেছে।
হায়দ্রাবাদে ডিআরডিও তার বিভিন্ন পরীক্ষাগারের সহায়তায় অত্যাধুনিক এই ক্ষেপণাস্ত্র ব্যবস্থাটি উদ্ভাবন করেছে। উৎক্ষেপণের সময় ভারতীয় বিমান বাহিনীর প্রতিনিধিরা উপস্থিত ছিলেন। উৎক্ষেপণ সংক্রান্ত বিভিন্ন তথ্য সংগ্রহের জন্য আইটিআর, ইলেট্রো অপটিক্যাল ট্র্যাকিং সিস্টেম, রাডার এবং টেলিমেট্রির সাহায্য নিয়েছে। নিঁখুতভাবে এই ক্ষেপণাস্ত্র তার কাজ সম্পন্ন করেছে।
আকাশ-এমজি ভারতীয় বিমান বাহিনীতে যুক্ত হলে বাহিনীর দক্ষতা বহুগুন বৃদ্ধি পাবে। এই ক্ষেপণাস্ত্র তৈরিতে ভারত ইলেট্রনিক্স লিমিটেড এবং ভারত ডায়নামিক্স লিমিটেড যুক্ত ছিল। উভয় সংস্থার প্রতিনিধিরা উৎক্ষেপণের সময় উপস্থিত ছিলেন।
প্রতিরক্ষা মন্ত্রী শ্রী রাজনাথ সিং সফল উৎক্ষেপণের জন্য ডিআরডিও, ভারত ইলেট্রনিক্স লিমিটেড, ভারত ডায়নামিক্স লিমিটেড এবং ভারতীয় বিমান বাহিনীকে অভিনন্দন জানিয়েছেন। ডিআরডিও-র চেয়ারম্যান এবং প্রতিরক্ষা মন্ত্রকের গবেষণা ও উন্নয়ন মন্ত্রকের সচিব সফল উৎক্ষেপণের জন্য সকলের প্রশংসা করেন। তিনি বলেন, এই ক্ষেপণাস্ত্র বিমান বাহিনীকে আরও শক্তিশালী করে তুলবে।
CG/CB/NS
(Visitor Counter : 271
আইনওবিচারমন্ত্রক
মহিলা ও শিশুদের বিরুদ্ধে অপরাধের জন্য বিশেষ আদালত
নয়াদিল্লি, ২৯ জুলাই, ২০২২
সরকার শিশু ও মহিলাদের বিরুদ্ধে অপরাধের জন্য বিশেষ আদালত চালু করেছে। ২০১৯ সালের অক্টোবর মাস থেকে ধর্ষণ এবং যৌন অত্যাচার থেকে শিশুদের রক্ষা করতে বিচার ব্যবস্থার জন্য ১,০২৩টি ফাস্ট ট্র্যাক বিশেষ আদালত চালু হয়েছে। সরকারের এই প্রকল্পটি ৩১টি রাজ্য ও কেন্দ্রশাসিত অঞ্চলে কার্যকর। ২০২২-এর ৩০ জুন পর্যন্ত ৪০৮টি বিশেষ পসকো আদালত বসেছিল।
জাতীয় আইনি পরিষেবা কর্তৃপক্ষ ও বিচার বিভাগ যৌথভাবে মহিলা ও শিশুদের আইনি পরিষেবা দিতে নানা কর্মসূচি চালাচ্ছে। নালসা আইনি পরিষেবা কর্তৃপক্ষ আইন, ১৯৮৭-র আওতায় আইনি পরিষেবাকে সহজ করতে ১০টি প্রকল্প হাতে নিয়েছে। অর্থনৈতিক বা অন্য কারণে কোনও নাগরিক যেন আইনি পরিষেবা থেকে বঞ্চিত না হন, সেই বিষয়টিও সুনিশ্চিত করা হচ্ছে। এজন্য বিনামূল্যে আইনি পরিষেবা পাওয়ার বিষয়ে চালানো হচ্ছে প্রচারাভিযান।
লোকসভায় আজ এক লিখিত প্রশ্নের জবাবে আইন ও বিচার মন্ত্রী শ্রী কিরেন রিজিজু এই তথ্য জানান।
PG/PM/DM/
(Visitor Counter : 72
শিল্পওবাণিজ্যমন্ত্রক
জাতীয় স্টার্টআপ পুরস্কার ২০২২-এর জন্য সরকার ১৭টি ক্ষেত্র এবং ৭টি বিশেষ বিভাগ থেকে আবেদন চেয়েছে
নতুন দিল্লি, ০১ মার্চ, ২০২২
শিল্প প্রসার ও অভ্যন্তরীণ শিল্প দফতর  জাতীয় স্টার্টআপ পুরস্কারের তৃতীয় সংস্করণের ঘোষণা করেছে। যারা ভারতের উন্নয়নের ক্ষেত্রে বৈপ্লবিক অবদান রেখেছে এবং যাদের মধ্যে আত্মনির্ভর ভারত গঠনের শক্তি ও সম্ভাবনা রয়েছে, আজাদি কা অমৃত মহোৎসবের সঙ্গে সাযুজ্য রেখে এই পুরস্কারের মাধ্যমে সেই সব স্টার্টআপকে স্বীকৃতি দেওয়া হবে।
২০২০ সালে প্রথম জাতীয় স্টার্টআপ পুরস্কারের ঘোষণা করা হয়েছিল। দেশজুড়ে ১ হাজার ৬০০টিরও বেশি স্টার্টআপ এই পুরস্কারের জন্য আবেদন জানিয়েছিল। ২০২১ সালে জাতীয় স্টার্টআপ পুরস্কারে অংশগ্রহণ করেছিল ২ হাজার ২০০-রও বেশি স্টার্টআপ। দুটি সফল সংস্করণের পর এবার জাতীয় স্টার্টআপ পুরস্কার ২০২২ আবেদন পাঠানোর জন্য উন্মুক্ত।
এবারের পুরস্কার দেওয়া হবে ১৭টি ক্ষেত্রে, যেগুলিকে আবার ৫০টি উপক্ষেত্রে ভাগ করা হয়েছে। এই ১৭টি ক্ষেত্র হল – কৃষি, পশুপালন, নির্মাণ, পানীয় জল, শিক্ষা ও দক্ষতা উন্নয়ন, শক্তি, সংস্থাগত প্রযুক্তি, পরিবেশ, আর্থিক প্রযুক্তি, খাদ্য প্রক্রিয়াকরণ, স্বাস্থ্য ও সুস্থতা, শিল্প ৪.০, সংবাদমাধ্যম ও মনোরঞ্জন, নিরাপত্তা, মহাকাশ, পরিবহণ এবং ভ্রমণ।
এছাড়া, ৭টি বিশেষ বিভাগেও পুরস্কার দেওয়া হবে :
• মহিলা নেতৃত্বাধীন স্টার্টআপ
• গ্রামীণ এলাকায় প্রভাব
• ক্যাম্পাস স্টার্টআপ
• উৎপাদনে শ্রেষ্ঠত্ব
• অতিমারী মোকাবিলায় উদ্ভাবন 
• ভারতীয় ভাষায় সমাধানমূলক পরিষেবা অথবা ব্যবসায়িক কার্যক্রম
• উত্তর-পূর্বের স্টার্টআপ  এবং পাহাড়ি রাজ্য/ কেন্দ্রশাসিত অঞ্চল-এর স্টার্টআপ 
এছাড়া স্টার্টআপের বিকাশ ও প্রসারের লক্ষ্যে একটি শক্তিশালী ব্যবস্থা গড়ে তুলতে যেসব ইনকিউবেটর ও অ্যাক্সিলারেটর কাজ করেছে তাদেরও পুরস্কৃত করা হবে।
প্রতিটি বিজয়ী স্টার্টআপ পাবে ৫ লক্ষ টাকার নগদ পুরস্কার। এছাড়া বিজয়ী ও দ্বিতীয় স্থানে থাকা স্টার্টআপগুলিকে সংশ্লিষ্ট সরকারি ক্ষেত্র ও কর্পোরেট ক্ষেত্রে পরীক্ষামূলক প্রকল্পে কাজের সুযোগ দেওয়া হবে। থাকবে বিনিয়োগকারীদের সঙ্গে মতবিনিময়ের সুযোগ। এছাড়া বিভিন্ন জাতীয় ও আন্তর্জাতিক স্টার্টআপ ইভেন্টে অংশগ্রহণের ক্ষেত্রে তাদের অগ্রাধিকার দেওয়া হবে।
বিজয়ী ইনকিউবেটর এবং অ্যাক্সিলারেটর পাবে ১৫ লক্ষ টাকার নগদ পুরস্কার। জাতীয় স্টার্টআপ পুরস্কার ২০২২-এর জন্য আবেদন পাঠানোর শেষ তারিখ ১৫ই মার্চ ২০২২। বিশদ তথ্যের জন্য দেখুন - www.startupindia.gov.in/content/sih/en/nsa2022.html.
CG/SD/SKD/
(Visitor Counter : 152
স্বরাষ্ট্র মন্ত্রক
ভারতের নতুন মানচিত্রে নবগঠিত কেন্দ্রশাসিত অঞ্চল জম্মু কাশ্মীর ও লাদাখের মানচিত্র
নতুনদিল্লি, ৩ নভেম্বর
রাষ্ট্রপতি, সংসদের পরামর্শক্রমে সংবিধানের ৩৭০ ধারা বিলোপ করেছেন এবং জম্মু ও কাশ্মীর পুনর্গঠন আইন ২০১৯ –এ সম্মতি দিয়েছেন। প্রধানমন্ত্রী শ্রী নরেন্দ্র মোদীর নেতৃত্বে এবং কেন্দ্রীয় স্বরাষ্ট্রমন্ত্রী শ্রী অমিত শাহর তত্ত্বাবধানে ৩১শে অক্টোবর থেকে পূর্বতন জম্মু ও কাশ্মীর রাজ্যটি দুটি নতুন কেন্দ্রশাসিত অঞ্চল , জম্মু ও কাশ্মীর এবং লাদাখ হিসেবে পুনর্গঠিত হয়েছে।
নতুন কেন্দ্রশাসিত অঞ্চল লাদাখ, কার্গিল ও লেহ জেলা নিয়ে গড়ে উঠেছে। পূর্বতন জম্মু ও কাশ্মীর রাজ্যের বাকি অংশটি নতুন কেন্দ্রশাসিত অঞ্চল জম্মু ও কাশ্মীর হিসেবে আত্মপ্রকাশ করল।
পূর্বতন জম্মু ও কাশ্মীর রাজ্যের ১৯৪৭ সালে চোদ্দটি জেলা ছিল౼ কাঠুয়া, জম্মু, উধমপুর, রিয়াসি, অনন্তনাগ, বারামুল্লা পুঞ্চ, মীরপুর, মুজফফরাবাদ, লেহ ও লাদাখ, গিলগিট, গিলগিট ওয়াজারাত, চিলহাস এবং উপজাতি অধ্যুষিত অঞ্চল।
২০১৯ এর আগে পর্যন্ত পূর্বতন জম্মু ও কাশ্মীর রাজ্য সরকার ওই চোদ্দটি জেলা পুনর্গঠিত করে ২৮টি জেলা তৈরি করে। নতুন জেলাগুলি হল ౼ কুপওয়ারা, বান্দিপুর, গান্ডেরওয়াল, শ্রীনগর, বাদগাম, পুলওয়ামা, সোপিয়ান, কুলগাম, রাজৌরি, রামবান, ডোডা, কিশতওয়ার, সাম্বা এবং কার্গিল।
এদের মধ্যে লেহ ও লাদাখ জেলা থেকে কার্গিল জেলাটি গঠন করা হয়েছে। রাষ্ট্রপতির জম্মু ও কাশ্মীর পুনর্গঠন  দ্বিতীয় আদেশ ২০১৯ অনুসারে ১৯৪৭ সালের লেহ ও লাদাখ জেলা থেকে কার্গিল জেলা তৈরির পর বাকি অঞ্চলের সঙ্গে ১৯৪৭ সালের গিলগিট, গিলগিট ওয়াজারাত, চিলহাস এবং উপজাতি অধ্যুষিত অঞ্চল জেলাগুলিকে যুক্ত করে নতুন কেন্দ্রশাসিত অঞ্চল লাদাখের, লেহ জেলার সীমানা নির্ধারণ করা হয়েছে ।
এর উপর ভিত্তি করে ভারতের সার্ভে জেনারেল, ভারতের মানচিত্রের সঙ্গে ২০১৯ এর ৩১ শে অক্টোবর থেকে নবগঠিত কেন্দ্রশাসিত অঞ্চল জম্মু কাশ্মীর ও লাদাখের মানচিত্র তৈরি করেছেন।
CG/CB
(Visitor Counter : 1274
সারওরসায়নমন্ত্রক
ভারতে রেমডেসিভিরের সহজলভ্যতার জন্য সরকার দ্রুত পদক্ষেপ নিয়েছে
নয়াদিল্লী, ১৭ মে, ২০২১
এপ্রিল মাসে কোভিড-১৯এর সংক্রমণের হার বৃদ্ধি পাওয়ায় চিকিৎসার জন্য ফার্মাসিউটিক্যাল দপ্তর বিভিন্ন ওষুধের বিষয়ে নজরদারি শুরু করে। রেমডেসিভির একটি পেটেন্ট ওষুধ। মার্কিন যুক্তরাষ্ট্রের গিলিড লাইফ সায়েন্স স্বেচ্ছায় এই ওষুধের লাইসেন্স ভারতের ৭টি সংস্থাকে দিয়েছে। এই ৭টি সংস্থা হল : সিপলা, ডঃ রেড্ডিজ ল্যাবরেটরি, হেটেরো, জুবিলিয়েট ফার্মা, মাইল্যান, সিনজিন এবং জাইডাস ক্যাডিলা।
দেশে রেমডেসিভিরের উৎপাদন বাড়াতে এই ৭টি সংস্থাকে নির্দেশ দেওয়া হয়। কেন্দ্রের উদ্যোগে সবকটি সংস্থার উৎপাদন ক্ষমতা বাড়ানোর ফলে প্রতি মাসে ১ কোটি ১৯ লক্ষ ভয়েল উৎপাদন করা সম্ভব হচ্ছে। আগে প্রতি মাসে ৩৮ লক্ষ ভয়েল উৎপাদিত হত। ৩৮টি অতিরিক্ত উৎপাদন করার জায়গার অনুমতি দেওয়ার পর এই ৭টি সংস্থা বর্তমানে ২২টির পরিবর্তে ৬০টি জায়গায় রেমডেসিভির উৎপাদন করছে। এছাড়াও বিদেশ থেকে রেমডেসিভিরের কাঁচামাল আমদানির জন্য বিদেশ মন্ত্রক সাহায্য করছে।
সব রকমের উদ্যোগের ফলে দেশে রেমডেসিভিরের সহজলভ্যতা বেড়েছে। ১১ই এপ্রিল থেকে এই ওষুধ রপ্তানী নিষেধ করা হয়েছে। রেমডেসিভির ইঞ্জেকশন, রেমডেসিভির এপিআই এবং বেটা সাইক্লোডেক্সট্রিন আমদানির ক্ষেত্রে সীমা শুল্কে ছাড় দেওয়া হয়েছে।
দেশে রেমডেসিভিরের চাহিদা হঠাৎ করে বেড়ে যাওয়ায় কেন্দ্র এপ্রিলের তৃতীয় সপ্তাহ থেকে বিভিন্ন রাজ্য ও কেন্দ্রশাসিত অঞ্চলের জন্য এই ইঞ্জেকশন বরাদ্দ করা শুরু করে। ১৯টি রাজ্য ও কেন্দ্রশাসিত অঞ্চলে চাহিদার কথা বিবেচনা করে ২১ এপ্রিল ১১ লক্ষ ভয়েল পাঠানো হয়। পরবর্তীতে ২৪শে এপ্রিল সব রাজ্য ও কেন্দ্রশাসিত অঞ্চলের জন্য বরাদ্দের পরিমাণ বাড়িয়ে ১৬ লক্ষ করা হয়। এভাবে ধাপে ধাপে বাড়ানোর পর ১৬ই মে এই পরিমাণ দাঁড়ায় ৭৬ লক্ষে।
এইমস/আইসিএমআর কোভিড-১৯ জাতীয় টাস্ক ফোর্স এবং যৌথ নজরদারি গোষ্ঠীর পরামর্শ অনুযায়ী যাতে এই ইঞ্জেকশন প্রয়োগ করা হয় রাজ্য সরকারগুলি এবং কেন্দ্রশাসিত অঞ্চলকে সেই মর্মে নির্দেশ দেওয়া হয়েছে। সমস্ত সরকারি এবং বেসরকারী হাসপাতালে এ বিষয়ে প্রয়োজনীয় ব্যবস্থা নেওয়া হয়েছে। রাজ্য সরকারগুলিকে এবং কেন্দ্রশাসিত অঞ্চলের প্রশাসনকে সমন্বয় বজায় রেখে উৎপাদক সংস্থাগুলির থেকে এই ওষুধ আনার বিষয়ে আগে থেকে পরিকল্পনা করতে পরামর্শ দেওয়া হয়েছে। যেসমস্ত রোগীর ইঞ্জেকশনের প্রয়োজন শুধুমাত্র তাঁরাই যাতে এটি পেতে পারেন রাজ্য সরকারগুলিকে তা নিশ্চিত করতে হবে। যে ৭টি ভারতীয় সংস্থা এই ওষুধ উৎপাদন করছে তারা সরকারের বরাত অনুযায়ী তা সরবরাহ করছে। এছাড়াও বেসরকারীভাবেও এই ওষুধ বিক্রি চলছে। ২১ এপ্রিল থেকে ১৫ মে এই সময়কালে ৫৪ লক্ষ ১৫ হাজার রেমডেসিভির ভয়েল সরবরাহ করা হয়েছে।ফার্মাসিউটিক্যাল দপ্তর এবং ন্যাশনাল ফার্মাসিউটিক্যাল্স প্রাইসিং অথরিটি রাজ্যগুলির সঙ্গে নোডাল আধিকারিকদের মাধ্যমে যোগাযোগ রেখে চলেছে।
এগুলি ছাড়াও ১৬ মে পর্যন্ত পাওয়া হিসেবে ৫ লক্ষ ২৬ হাজার রেমডেসিভিরের ভয়েল বিভিন্ন দেশ এবং সংস্থার পক্ষ থেকে অনুদান হিসেবে এসেছে। এছাড়াও ৪০ হাজার ভয়েল বাণিজ্যিকভাবে আমদানি করা হয়েছে। এই ভয়েলগুলি রাজ্য ও কেন্দ্রশাসিত অঞ্চলগুলিকে প্রয়োজন অনুসারে বরাদ্দ করা হয়েছে।
CG/CB/NS
(Visitor Counter : 154
প্রতিরক্ষামন্ত্রক
ভারতীয় মৎসজীবিদের ৩২টি নৌকা হস্তান্তর করল বাংলাদেশ
নয়াদিল্লি, ১৮ জুলাই, ২০১৯
ভারতীয় উপকূল রক্ষীবাহিনী বাংলাদেশ উপকূল রক্ষীবাহিনীর সঙ্গে যৌথভাবে অভিযান চালিয়ে ভারতীয় মৎসজীবিদের ৩২টি নৌকার ৫১৬ জন মৎসজীবিদের উদ্ধার করেছে। বাংলাদেশ এই মৎসজীবিদের ভারতের হাতে তুলে দেয়। খারাপ আবহাওয়া এবং বঙ্গোপসাগর উত্তাল হওয়ার কারণে এই মাছ ধরার নৌকাগুলি নিরুপায় হয়ে আন্তর্জাতিক উপকূল সীমা  থেকে প্রায় ১৩৫ কিলোমিটার দূরে বাংলাদেশের পায়রা বন্দরে আশ্রয় নিয়েছিল।
বাংলাদেশ উপকূল রক্ষীবাহিনীর মনসূর আলি এবং স্বাধীন বাংলা জাহাজ দুটির উদ্ধার হওয়া মৎসজীবিদের নৌকাগুলিকে পাহারা দিয়ে আন্তর্জাতিক উপকূল সীমা পর্যন্ত নিয়ে আসে। সেখানে ভারতীয় উপকূল রক্ষীবাহিনীর বিজয় ও আনমোল জাহাজের হাতে আনুষ্ঠানিকভাবে এই নৌকাগুলি ফিরিয়ে দেয়। সেখান থেকে মৎসজীবিদের এই নৌকাগুলিকে কাকদ্বীপ বন্দর পর্যন্ত এনে সেগুলি রাজ্য মৎসজীবি কর্তৃপক্ষের হাতে তুলে দেওয়া হয়।
কলকাতায় আঞ্চলিক কমান্ডারদের সম্মেলনে, বাংলাদেশ কোস্ট গার্ডের প্রতিনিধিদলের যোগ দিতে আসার আগে বাংলাদেশের এই সৌজন্য বিশেষ উল্লেখযোগ্য।
এখনও নিঁখোজ ২৪ জন ভারতীয় মৎসজীবিদের সন্ধানে বাংলাদেশ উপকূলরক্ষী, নৌ এবং বিমানবাহিনী বাংলাদেশ জলসীমায় তল্লাশী চালাচ্ছে। পাশাপাশি ভারতীয় উপকূলরক্ষীর জাহাজ, হোভারক্র্যাফ্ট এবং বিমানবাহিনী আন্তর্জাতিক উপকূল সীমায় ভারতের দিকে পশ্চিমবঙ্গের উপকূলে তল্লাশী জারি রেখেছে।
ভারত এবং বাংলাদেশ উপকূলরক্ষী বাহিনীর মধ্যে এই হস্তান্তর সমুদ্রে মৎসজীবিদের নিরাপত্তা এবং দুই দেশের মধ্যে দ্বিপাক্ষিক সম্পর্ক আরও মজবুত করবে বলে মনে করা হচ্ছে।
CG/SS/NS
(Visitor Counter : 76
প্রধানমন্ত্রীরদপ্তর
ভারতীয় বাদ্যযন্ত্রের রপ্তানী বৃদ্ধি পাওয়ার বিষয়টির প্রশংসা করলেন প্রধানমন্ত্রী
নয়াদিল্লি, ২৬ অক্টোবর, ২০২২
প্রধানমন্ত্রী শ্রী নরেন্দ্র মোদী ভারতীয় বাদ্যযন্ত্রের রপ্তানী বৃদ্ধি পাওয়ার বিষয়টির প্রশংসা করেছেন। এপ্রিল থেকে সেপ্টেম্বর ২০২২ এই সময়ের মধ্যে ২০১৩ সালের তুলনায় ভারতে বাদ্যযন্ত্র রপ্তানীর তুলনায় সাড়ে তিন গুণ বেড়েছে।
বাণিজ্য ও শিল্পমন্ত্রী শ্রী পীযূষ গোয়েলের এক ট্যুইট ভাগ করে নিয়ে প্রধানমন্ত্রী ট্যুইটে বলেন;
“এটি অত্যন্ত উৎসাহব্যাঞ্জক। সারা বিশ্বে ভারতীয় সঙ্গীত ক্রমশ জনপ্রিয় হচ্ছে। পাশাপাশি এই ক্ষেত্রের উন্নতির জন্য বিশেষ সুযোগও তৈরি হচ্ছে।”
PG/PM/NS
(
স্বাস্থ্যওপরিবারকল্যাণমন্ত্রক
ভারতে দৈনিক নতুন করোনায় আক্রান্তের সংখ্যা ৪০ হাজারের নিচে
সুস্পষ্টভাবে করোনায় আক্রান্তের সংখ্যা এবং দৈনিক মৃত্যু হার ক্রমশ নিম্নমুখী
নয়াদিল্লি, ১০ নভেম্বর, ২০২০
ভারতে ছয়দিন পর নতুন করে করোনায় আক্রান্তের সংখ্যা ৪০ হাজারের নিচে নেমেছে। গত ২৪ ঘন্টায় নতুন করে করোনায় আক্রান্ত হয়েছেন ৩৮,০৭৩ জন। এই নিয়ে পরপর তিনদিন দৈনিক ভিত্তিতে আক্রান্তের সংখ্যা ৫০ হাজারের নিচে রয়েছে।
বিশ্বের কয়েকটি দেশে গত ৩-৪ দিন নতুন করে আক্রান্তের সংখ্যা ১ লক্ষের কাছাকাছি হওয়ায় ভারতে আক্রান্তের হার নিম্নমুখী থাকার প্রবণতা অত্যন্ত তাৎপর্যপূর্ণ। দেশে গত কয়েক সপ্তাহ ধরেই সুস্পষ্টভাবে করোনায় আক্রান্তের সংখ্যা ধারাবাহিকভাবে কমছে। আজ নিয়ে ৩৮তম দিনেও সুস্থতার সংখ্যা দৈনিক আক্রান্তের সংখ্যাকে ছাপিয়ে গেছে। গত ২৪ ঘন্টায় আরোগ্য লাভ করেছেন ৪২,০৩৩ জন।
দেশে সুস্পষ্টভাবে করোনায় আক্রান্তের সংখ্যা ৫ লক্ষ ৫ হাজার ২৬৫। এই সংখ্যা ভারতে মোট করোনায় আক্রান্তের সংখ্যার কেবল ৫.৮৮ শতাংশ। দেশে সুস্থতার হারও ক্রমশ বেড়ে আজ দাঁড়িয়েছে ৯২.৬৪ শতাংশে। আজ পর্যন্ত সুস্থতার সংখ্যা ৭৯ লক্ষ ৫৯ হাজার ৪০৬। সুস্থতা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে হয়েছে ৭৪ লক্ষ ৫৪ হাজার ১৪১।
সদ্য আরোগ্য লাভকারীদের ৭৮ শতাংশ ১০টি রাজ্য ও কেন্দ্রশাসিত অঞ্চল থেকে। দিল্লি থেকে একদিনেই সর্বাধিক ৭,০১৪ জন আরোগ্য লাভ করেছেন। কেরল থেকে সুস্থ হয়েছেন ৫,৯৮৩ জন এবং পশ্চিমবঙ্গ থেকে ৪,৩৯৬ জন।
দেশে নতুন করে করোনায় আক্রান্তদের ৭২ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে দৈনিক ভিত্তিতে সর্বাধিক ৫,৯৮৩ জন আক্রান্ত হয়েছেন। পশ্চিমবঙ্গ থেকে আক্রান্তের সংখ্যা ৩,৯০৭। কেরলে আক্রান্তের সংখ্যা কমে হয়েছে ৩,৫৯৩, অন্যদিকে মহারাষ্ট্রেও দৈনিক ভিত্তিতে আক্রান্তের সংখ্যা কমে ৩,২৭৭ হয়েছে।
দেশে গত ২৪ ঘন্টায় করোনাজনিত কারণে ৪৪৮ জনের মৃত্যু হয়েছে। অবশ্য, আজ নিয়ে পরপর দু'দিন করোনায় মৃত্যুর সংখ্যা ৫০০-র নিচে রয়েছে। গত ২৪ ঘন্টায় যাঁরা মারা গেছেন, তাঁদের ৭৮ শতাংশেরই মৃত্যু হয়েছে ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকেই সর্বাধিক ৮৫ জনের মৃত্যুর খবর মিলেছে। দিল্লি থেকে মারা গেছেন ৭১ জন এবং পশ্চিমবঙ্গ থেকে ৫৬ জন।
সড়কপরিবহণওমহাসড়কমন্ত্রক
উন্নয়নে আগ্রহী ১১৫টি জেলায় ক্ষুদ্র ও মাঝারি শিল্পের প্রসারে গুরুত্ব দিয়েছেন গড়করি
নয়াদিল্লি, ৮ আগস্ট, ২০২০
কেন্দ্রীয় সড়ক পরিবহণ ও জাতীয় মহাসড়ক মন্ত্রী ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি আজ ভারতীয় শিল্প মহাসঙ্ঘ  আয়োজিত 'ইন্ডিয়া @ ৭৫ সামিট : মিশন ২০২২' শীর্ষক এক অনুষ্ঠানে ভাষণ দেন। শ্রী গড়করি বলেন, দেশের ১১৫টি উন্নয়নে আগ্রহী জেলায় ক্ষুদ্র ও মাঝারি শিল্পক্ষেত্রের আরও প্রসারের আশু প্রয়োজনীয়তা রয়েছে। এই জেলাগুলিতে ক্ষুদ্র ও মাঝারি শিল্পক্ষেত্রের জিডিপি-তে অবদান অত্যন্ত কম। তাই, এই ক্ষেত্রের ওপর যদি যথার্থ গুরুত্ব দেওয়া যায়, তাহলে তা কর্মসংস্থানের ক্ষেত্রে বড় ভূমিকা নিতে পারে।
শ্রী গড়করি আরও জানান, ক্ষুদ্র ও মাঝারি শিল্পক্ষেত্রের আওতায় অতিক্ষুদ্র শিল্প ইউনিটগুলিকে অন্তর্ভুক্তির জন্য একটি কর্মসূচি প্রণয়নের কাজ করছে। এর উদ্দেশ্য হল, ক্ষুদ্র শিল্প সংস্থাগুলির আর্থিক চাহিদা মেটানো। সম্প্রতি ক্ষুদ্র ও মাঝারি শিল্পক্ষেত্রের সঙ্গে সংযুক্ত কর্মসূচির সম্প্রসারণ ঘটানো হয়েছে এবং এই শিল্পক্ষেত্রগুলিতে ৫০ কোটি টাকা পর্যন্ত বিনিয়োগের অনুমতি দেওয়া হয়েছে। এমনকি, বার্ষিক ২৫০ কোটি টাকা লেনদেন পর্যন্ত সংস্থাগুলিকে ক্ষুদ্র ও মাঝারি শিল্পক্ষেত্রের আওতায় আনা হয়েছে।
শ্রী গড়করি সিআইআই-এর প্রতিনিধিদের দেশে অর্থ ব্যবস্থার সার্বিক উন্নয়নে তাদের মতামত জানানোর পরামর্শ দেন। উদাহরণস্বরূপ তিনি বলেন, চীনে অগ্রণী ১০টি সংস্থা সে দেশের রপ্তানিতে প্রায় ৭০ শতাংশ ভূমিকা নিতে থাকে। এই বিষয়টিকে বিবেচনায় রেখে প্রযুক্তিগত মানোন্নয়ন ঘটিয়ে ভারতেও ক্ষুদ্র ও মাঝারি শিল্পক্ষেত্রে রপ্তানির নতুন দিগন্ত খুলে দেওয়া যেতে পারে বলে তিনি অভিমত প্রকাশ করেন। ক্ষুদ্র ও মাঝারি শিল্পক্ষেত্রে প্রযুক্তির প্রয়োগ বাড়লে একাধিক সহযোগী শিল্প সংস্থা গড়ে উঠবে বলেও তিনি মনে করেন।
শ্রী গড়করি সড়ক বিমার একটি খসড়া প্রস্তাব জমা দেওয়ার জন্য সিআইআই কে অনুরোধ জানান। এ ধরনের প্রস্তাব কার্যকর হলে সড়ক বিমার ক্ষেত্রে ব্যাঙ্ক গ্যারান্টির প্রয়োজনীয়তা দূর হবে। সেইসঙ্গে, সড়ক প্রকল্পগুলির আর্থিক চাহিদা মেটানোও দ্রুত সম্ভব হবে এবং তহবিল সংস্থান সহজ হয়ে উঠবে। পক্ষান্তরে প্রকল্পগুলির কাজ দ্রুত শেষ হবে। ভারতে সড়ক ক্ষেত্রের আঙ্গিকে যে দ্রুত পরিবর্তন ঘটছে সে প্রসঙ্গে শ্রী গড়করি বলেন, দ্রুত তহবিল সংস্থান সম্ভব হলে প্রস্তাবিত ২২টি নতুন গ্রিন এক্সপ্রেসওয়ে প্রকল্পের কাজ আরও দ্রুত শেষ হবে।
(CG/BD/DM